Vəhdət Partiyasının özünün qərargahı yoxdur. Amma Bakı Kəndlər Birliyinin qərargahını elə Vəhdət Partiyasının qərargahı hesab etmək olar. Çünki Birliyin adına olan qərargahın qarşısında məhz partiyanın bayrağı asılıb. Yarandığı gündən Bakı Kəndlər Birliyi Vidadi küçəsi 89-da yerləşən bu ofisi icarə götürüb. Partiya rəhbərliyi qərargahın şəraitindən o qədər də şikayətçi deyil və bunun normal olduğunu bildirirlər. Qeyd edək ki, sözügedən binanın sahibi də Bakı Kəndlər Birliyinin üzvüdür və buna görə də icarə haqqı real bazar qiymətləri ilə müqayisədə xeyli ucuzdur. Bakı şəhəri, B.Səfəroglu, 28